
FOREWORD 


Art & Culture Department hnuaia Institute of 
Music & Fine Arts-ah hian Mizo lam chi hrang 
hrang zirna siam a ni a. Heng lam zirhote hian 
Mizo hla hlui leh hla tharte pawh an zir tel bawk a. 
He lehkhabu tè tak téah hian chutiang hla hlui leh 
hla thar thenkhatte chu dah a ni a. “Unau thu- 
sawi pawh a dang e" tih ang deuhvin heta hla kan 
han ziak chhuahte pawh hi mi thenkhat hriat dan 
nen chuan a in ang lo thei ngei ang. 


Engpawh ni se, a buatsaihtu ber Pu H.Lalbiak- 
mawia, Dance Instructor chungah hian lawmthu Ka 
sawi duh a; a thabnemngaihna avang chauhva he- 
tiang hlate hi la khawm thei kan ni a. Kan Insti- 
tute of Music & Fine Arts-a Instructor leh zirlaite 
tan pawh tangkai tak a nih ka beisei. 


Dated Aizawl, 
the 17 June 1991. Darchhawna 
Director of Art & Culture, 
Mizoram, Aizawl. 


THU HMA 


He hla bu tê takt@ hi Institute of Music & Fine 
Arts-a zirlaite tanpuitu atan leh zirtirtuten zirtirna 
tanpuitu atan an fangkaipui beiseia buatsaih a ni a. 
Publish theih a nih pawh ngaihtuahna a awm lem 
lo. Tunah hian Director of Art & Culture thahnem- 
ngaibna avanga publish a lo nih avang hian a lawm- 
awm em em a ni. 


Hei aia changtlung leh famkim zawka buatsaih 
erawh a chakawm hle. Chutianga kimchang zawk 
leh uluk zawka siam chhuah leh chu tum mek a ni. 


Hemi lehkhabu buatsaihnaa a sulsutu Pu H.Lal 
biakmawia thahnemngaihna hi a famawm tak meuh 
a ni. 


Mizo hla (zai) bluite humhalhna anih rualin 
mipui mimir leh a tui mite tan tangkai tak anih 
kan beisei. 


Aizawl, 
Ni 22 June 1991. R.S.ROSANGLUAIA 
Senior Research Officer, 
Tribal Research Institute, 
Mizoram, Aizawl. 

BUIZOVA ZAI 


Zam del del la, Thuilal ka tang chungah, 
Siali phurh hlanah a kai lo ka lunglam vai e. 


Khuangruah lo sur Liankhawchhiar bukah e, 
Thlite lo hrang, tukram lovah mi u ngai ing e. 


Ka lungdi khan e, Valdang a chhai laiin, 
Fenthang iangin Chaltuai zanmu ka chhing lem love 


Zan a rei e, Baw-frin leng a hnawl, 
I tiam leh ang zandang Siali 1 runsang kai nan. 


Kan kawmcharah kul pin pen thang ka kam, 
Thuva tualleng a ngal charah hrualhrui kan ban. 


LALVUNGA ZAI 


Lalvunga'n ka lian a ti Farzawl a luah, 
A luah sual e Changsial sawmthum an la e. 


Tlan rawh, tlan rawh Lalvung tlan rawh ral an ti, 
Tualkhel ralah Lalvung ka tlan ngai lo ve. 


Lalvunga nu tap tap lo la, i chauh vang, 
I fa Lalvung Sahlamah uai zo ta e. 


Lung an dawh e, Lungpui dawnlung an dawh e, 
Cherchingkimah Dar bang maw, Vanpui chhingna e. 


A tu emaw Lalrenga thattu chu ni ? 
Lalrenga thattu Haungova lo maw e. 


Lalrenga kan thah meifuala kan aih ni'n, 
Kan thuingulin vangkhua a lo en na e. 

NEIHLAIA ZAI 


Zuangin hliap zuangin hliap e, mE 
Kan khaw lamlung Ngentiang tlang Zuangin hliap e. 
Neihlaia'n ram loh a sem, 

Zau ta lua e, Sialin i-ah hmang lo ta. 
Neihlaian tluanghrui a zam, 

Kawlhrei batin Sialin lam va tawn chhin ta. 
Ka u Neihlaia chun rawh, 

Pha pha lo la, ka zawl tak e, lo ti la. 
Neihlaia thaisel zanah, 

Khawte daiah zan sialang riah nuam ing e. 
Tukin ka feh tluang lamah, 

Ka hma lo-ah tuipui luang chhuk sen vung e, 
Tuipui luang chhuk sen vung e, 

Ka u Neihlai Thlanthla peu leu te lo ang. 


TUCHHINGPA ZAI 


Amin zaleng an chhai lamlianah, 
Laltuchhingpa 1 chhai dang ve rawh; 
Tulum leng Phuaivawm raw] lianpui. 


Hniarvungpa awmlai veichhungah chuan, 
Zuksial dunin leng e, Phaikuamah; 

Duh leh chhim thlanglam a hawi thul e. 
Kan ti fhin e, kan ti thin, 

Chengrang chawiin Laltuchhingpa; 

Him thing belh a mawi hrim hrim. 


Tuchhingpa zing vawnzawl i thlen chuan, 
Pawla kawtah Chengrang kau vang che; 
Hnam len la, satdai rawh. 

Tuchhingi leh Hniarvunga, 

Khuavel lawi ang ka thanpui; 

Ka thanpui e, Hniarvunga. 


3 
LALLULA ZOPUI ZAI 


Zooui kan khawdung a sei tak a, 
A laiah Liandanga tualleng e. 


Chhimtiang hmartiang sa-ang tal zove, 
Zopuiah hnutiang ka dal nang e. 


Zopuiah hnutiang kan dal nang e, 
Mualthuamah Sialphaw ka sir nang e. 


Satin kaina Lungdup tlang a chul, 
Champhaiah vai ang ka lal dawn e. 


Champhaiah vai ang ka lal dawn e, 
Hrumsawmpui thuam ang ka do nang e. 


LALLULA DARLUNG ZAI 


Min chuan ve u e, Darlung kan awmkhua, 
Laldang Run in laiah zam ruai e. 


Laldang Run in laiah zam ruei e, 
Nitin tiandar a ri chiar nghian e. 


Darlung zathum lengzawng in laiah, 
Moalang chungnung Tuahdang ka lungdi. 


Mualang chungnung Tuahdang ka lungdi, 
Laikhumah chhamang zalpui ing e. 


Ka vahna lampui a sei lua e, 
Tlawngtui ralah a ngur lal leh i. 


Sabualin thuamang mi do mah la, 
Darlungah Phunchawng ka sai ngai lo ve. 


Pou 


A 


LERA ZAI 


Lera zai chu fam ta se i ti, 
Ka zai leh Darpui a fam ngai lo ve. 


Lera tblafam nauvang kan tap e, 
Lentupui maw thleh puana kan zawn. 


Nang chu mi nuthai va chang teh la, 
Chawmkhuang a ri ngai rawh Laikhumah. 
Chawmkhuang a ri ngai rawh Laikhumah, 
Khiangawi hnu-in lung i chhir emaw. 
Kutpui kan ur khuangruah chiar nghian e, 
Chappui rawh lohvin a tul ngai lo. 
Ramlai hawihah thlunglu maw kan lei, 
Lentu Bawngva tualah zuangtum e. 
Lentu Bawngva tualah zuangtum e, 

I hawih lua rawh Chinrang Bawngvate. 


MANGKHAIA ZAI 


Ka di ka zawl ka ti lem lo ve, 

Lanu suihlung a leng tam na e. 

Min hruai ve la, 1 Pa khawzawlah. 

Hmun in lai tha min luah tir ve rawh. 
Ka nun Tui chhin Lamzawl a phiat a, 
Keiin Dara Run-in ka phiat e. 

Dara sawngka lerah ka chuang a, 

Kan Champhai khua thloh ang thlir ing e. 
Ka pan Darthir buriat a nei a, 

Min tlan duh lo ka pa Mangthawngan, 
Min tlan duh lo ka pa Mangthawngan, 
Kan heih Cherthir Zeng tlang thangna e. 

ZIALUNG NAU AWIH HLA 
A II E, UAW AW LA BEI HLE HLE 


Ka nauvi hi mu hle hle la, bei hle hle, 
A mut loh chuan keiman ka bengmu ang e. 
A iieu aw aw la, bei hle hle. 


A khi—an khian lungpui a lo lum dawn e, 

Ka nauvi kha a delh ang e, suan rawh u; 

Suan li suan nga suan rawh u, suan zel rawh u. 
Aiie u aw aw fa, bei hle hle. 


Kan kawmcharah Tuihawk a luang dem dem e, 
A fim hmasa Lalngovin thal zo zel e. 
A iieu aw aw la, bei hle hle. 


A khi—an khian Rammu an kal dial dial e, 
Ka nauvi pa tel ve maw Ralthat ve maw; 
A tel lo e, Laltea pan Sar a lam e, 

A iieu aw aw la, bei hle hle. 


A khi tlang sang puiah tian dar ang an chhai, 
Tumpangsialin a vawr e, Lalhmingliana, 
A iieu aw aw la, bei hle hle. 


An lal fanu Chhingi zathum an chhiar e, 
Zathum man chu keini leirual em ni le. 
A iieu aw aw la, bei ble hie. 


Ka nu i damlai a ka pa i damlai, 
Kepchhing chhenga kan lenna i kar emaw, 
A iieu aw aw la, bei hle hle, 


Ral an tihin sutpui ka pawm ngam lo e, 
Lenbuang hnuaiah keiman awinang niienin, 
A iieu aw aw la, bei hle ble. 


pi 


2. 

LUNGLEN ZAI 


, Lung a leng e ti vei ilang mi danin, 


Di ngailova ka nu khawtlang lunglen chu; 
Romei kawlkungah zam zam za |, 

Chhungah lut i, pawnah chhuak i, hawi thul 1, 
Chhawrthla zan kala eng rual e di lenna; 
Thapui tu runah kai ang maw e. 


3. Chungkhaw riin e, Vanrial a ngen e, 


u^ 


S 


Senlai nauvang ka nuar ang e chun tawnahl 
Darhmelthai luahlai ka ngen ang. 

Chhim leh hmarah e, chungkhua ri kal ruai e, 
Silhkhum lova Thangpuia u ram tuan chu; 
Khuangruah sur e, Neihlung zodaiah. 
Suihlunglen niin e, khawtlang bawi thul i, 
Hmanah ka lawm Laltei blan ang ngbahna; 
Rolung chul thei lo leng ka nghahna. 


SABE BUH NGEN HLA 


Din ur ur e, ur e ur e, Keipui din ur ur e, 
Ur e, Keipui din ur ur e. 


Din er er e, er o er e, Keite din er er e, 
Er e, Keite din er er e. 


Sawhban chen e, chen e, chen e, - 
Dawlrep sawh ban chen e, chen e; 
Dawlrep sawh ban chen e. 


Sawh hling nei e, nei e, nei e, 
Khanghu sawh hling nei e, nei e. 
Khenghu sawh hling nei e. 

Sawh sang ber e, ber e, ber e, 
Zawngtah sawh sang ber e, ber c; 
Zawngtah sawh sang ber e. 


= oe a 


LA 

NALZAWL ZAI 


Ami sopum deng ka hmu, 

Nalzawl ka sopum deng chu, a ke lo e. 

Amin pheiphung zuar sela, 

Nalzawl kan sopum deng chuan, Tlaiin a lei duh ang, 
Amin Cho—ui an kaih leh, 

Dari pa cho—ui kaih chu, Lengkelin a si e. 

A tak hring khuaah leng e, 

A pheiphung zing vawnzawlah, Pawlan a sai ngei ang. 
Tuifinriata Khuangthli bul, 

Arte chumchiap an hel tir e, a khuang thei ek ek e. 
Khaw hming lova Pusuma, | 

Nalzawlan par i lawr e, kapu Bali ru e. 

Kapu Bal 1 ru e, 

I hraichawi mah rianghleite; A khatin pbur rawh le. 


LIANRIKHUMI ZAI 


Chhawlthuai nan Chawnpui a par awm lo, 
Fanghma tuai tir zalam peng kan nghah tir e: 
Tawng rawh maw Ainawn Thasensiarin. 
Fanghma tuaitirtea chhawl min thuai, 

Tleitira chuan A AW B a chuan tir e; 

Ka phel phal lul lo ka phur tang e, 

Ka phel phal lul lo ka phur tang e, 

Chang lo mahse a chia dah ka nuam e; 
Vanneih thil thu-ah a to mahaa. 

Berhvaten hawngah min sawm em ni? 

Kan la tiam lo hmatiang kan hlen rih dawn e; 
Mi u an au lo ve saw ralah. 

Tlaini tla eng ruaja siamg kan lawi, 

Chultbum Zozam parin ka fhuai ta si lo va; 
Ka di kha nauvang a nuar tang e. 

SUAKPUIVUNGI RUAH VARPUI BANG THEH 


Pathian thuawihah mi sawm lo la, 

Thlarau thianghlim ka rui ang tih ka hlau ve; 
Kawtlai phungzawl anga zuang tur chu. 
Chalmar leh chalmar a dang mang e, 

Keini chalmar lallai dar dawn a hawng e; 
Tumsik No mawiin a fang del del. 

Chawltui zu dawnah mi sawm lo la, 

Khawvel par mawi hnutiang ka chhawn tawh dawn e; 
Chhandamtun min au ve thang vanah. 

Khawvel par mawi zawng ka lawr kim ta, 

Ka zawng tawh dawn Chhandamtu Lalnunnema; 
Ngaibdamin thangvan ka kai mahna. 

Pa meuh piangthar zawng ka duai dawn lo, 
Febuary thla tahrik ni sawmpanga'n; 

Ka sakhming an la e, thang vanab. 


THLAWITENALI ZAI 


Zingtian Baw-&rin a tho lawm ni, a tho che lawm ni? 
Liandang hraichawi zing sumsu khua i tlai e; 

I pho dawn em ni le, Thlawitenalin. 

Thiani tlak bengbeh ka ning em e, ka ning tawh em e; 
Kamding val beisei min min tib ka blau ve; 

Ka tblah zim ngam lo ve, Thlawitenalin. 

Ngurah i plang lo a pawi ber mai, Tblawitenali, 
Phaitlang turni romei zing rii riai hnuaiah; 
Chhawlang i uai tur chu, Thlawitenali. 

Anun lerh vang em ni, Thlawinali, Thlawitenali, 
Muhni thiansa Ziaam feng duh lo Siali; 

Dawrkai fen dum riak a feng tle ziar e. 


d 


Dawrkai fen dum chu a ning leh ta, a ning ta der e, 
A feng leh dawn Kawkpuizikzial, Lenbuangthuam; 
A inpal chan buai e, Thlawitenali. 


Khute ka lunglenna, Thlawinali Thlawitenali, 
Amahtein a vai e, Zawlkhaw daiah; 
Chapel runah a leng lo, Thlawitenali. 


Nuthlawi inchei ve la, bualfai rawh Inbual fai tawh rawh, 
Ka chung Thlohmu hrang arla ang hianin; 
Ka hel ka hel ang che, Thlawitcnali, 


HMARKHAWCHHINGI ZAI 


Chun ka nei lo, zua ka nei lo ve, 
Hmarkbawchhinghniangi, Chhinghniangi; 
Hawi le, hawi le. 


A lo leng e, Changsiala hawih ten, 
Bungpui Thliahlala, Thliablala; 
Hàwi le, hawi le. 


Thlumnem i dawn ang aw, pute runah, 
Thlangra i zuar ang, i zuang; 
Hawi le, hawi le. 


Min rawn en e, Valtuai leng rualin, 
Hmarkhawchhinghnüiangi mawi ber mai; 
Hawi le, bawi le, 


Chhim tiang ka fang, Hmar khaw lam chenin, 
Chhipkhawdai ka vel ka vel c; 
Hawi le, hawi le. 

LUNGPUITHENTHANGI ZAI 


Leng rawh, leng rawh, Darkungi leng rawh, 
Vanchung dur zawlah leng rawh; 

Darkungi leng rawh, Darkungi leng rawh. 
Ka nu ngai lo, ka pa ngai lovin, 

Saw hmar tlanga Darkungi ngalin; | 
Chhaw! ang ka uai e, chhawl ang ka uai e. 


Awi ka nu e, Lungpui sir karah, 

I lan nan e, sangkhua a lang lo, 

Chante i riang e, chante 1 riang e. 

Zing maw, zing maw, zing maw khua zing maw, 
Thlang awm ralin chawnbanah an kai, 

Thinlai a na e, Thinlai a na e. 


Awi ka nu e, zaralin an man, 
An thah tak e, ramloh phul zingah; 
Ka nu ka ngai e, ka nu ka ngai e. 


LALDANGA AWI AWI ZAI 


Khawnge ka di te kha Mengmawii, 
Khua romei leh vanrang karah a léng lo, 
Ka zawng dawn ngur lenna tlang zawng zawng. 


Hei ang pui lunglen ka tuar ngai lo, 
Aw ka thlarau thlawkin leng rawh vanzawlah; 
Hril zel rawh lunglen thudi zawng zawng. 


Chung Si-ar thangvana leng zawng khian, 

Kei mi ianga chhailai di an chán chuanin. 

Tap ruaiin kawlkung a liam ngel ang. 

Lunglen thuah riatin ka tang laiah, 

Min rawn thawng e, tuarhar min siam leh dawn e; 
Chhandamtu ngai hian ka rum hliam hliam. 


Hmanah khan khawnge i lo awm le, 
Sai ka sena An-ka ka biak loh Miu’n; 
Tunah lung min len e, Hmelthai’n. 

CHAWNGCHEN ZAI 
Keimahni Lumtui tha a phei renge 


1. Lumtui tha phei, Tuahkhuang kan lakna, 
Chalvawm chhaina dai a thing reng e. 

2. Chawngtin tuah chhung Chawngnu dam se la, 
Thlangvalam zir Vuaia dam ang a. 

3. Kan laichhuatah Palang intlar e, 
In lungduh buanang inpawm emaw, 

4. A pawm kan-awm, pawm lo kan awm, 
Pawm lova te kan va riang em ve. 

5. In chawng chin e, in par kan tlan e, 
In siangah Ar—ang kan ngam ta e. 

6. A fam ta e, zawlkhaw Lengtiri, 
Lumtuiah bawar la pau lo se. 

7. Hmanah chuan e, tawnlai ka tiam a, 
Tunah chuan tleidang an chang ta e. 


SALAM ZAI 


E ZA E, E ZA E, E ZA E, AW ZA E, AW ZA E. 
AW ZA E. 


SAKHI :— 

l. Chawn neu, chawn neu mi ti u, 
Khisa chawn neu mi ti u. 

2. Ka chawn a neu na vang a. 
Ka khai lam hi en ve u. 


SANGHAL :— 

3. Nghalpa ha tha ram tin fang, 
A khaltu Chawngtinleri. 

4. A khaltu Chawngtinleri, 
Liana runah Thanghleitlunga e. 

SAZUK :— 
5. Run luiah Zuksial an um, 
Mi an fam e, kei mi ngai lo ve. 
6. Mi an fam e, kei mi ngai lo ve, 
Kei ka thawh ni'n mi ka ngai lo ve. 


HLA DO 
SAI HLA DO :— 


1, Sai lian e, nang hmasa law, 
Hnungah Kawlfung a zuitu e; 
Pialral e, kalkhamtu e, Vawmphuai e, 
Hnutiang dal tir che maw. 


SAKHI HLA DO :— 

2. Khisa e, sen ziar mai law tlang khat e, 
I sa ka lakan e; | 
Phulzing e, vawng zauh ulaw manglian e, 
Zu bik i hun ulaw. 

3. Tlangan e, Khisa ten e, 
Tuaitaw a rawn tlan e; 


Vala'n e, thangkim nan emaw kan than e, 
Bualdim i hih reuh hi le. 


TUMPANG, SELE HLA DO :— 


4, Sialki e, tlang phei le maw, 
Fungki lian lu a bawih reng e; 
Lengin e, lo hmuak ulaw, kan tualah, 
Rolung kau mualah e. 

5. Ka nu e, tap tuk hlah Jaw, 
Bilhpuan khum lai rak blip ulaw; 


Thlafam e, nghilh nakah emaw Kawlan e, 
Vuitum a rak tlung e. 

SATEL HLADO :— 


6. A chung e, thir bang le maw, 
A hnuai dar bang a zam tir e; 


A chung e, sa awm lo c, ruh riak e, 
A tui lo so ulaw, 


SANGHAL HLADO :— 


7. Chhawlhnawm e, rak tho ulaw, 
Nemziar Nghovar a zalna e; 
Kaplung e, run a rial c, kei chu e, 
Hrang zu a duh zawk e. 

8, Ka pem e, pem tlai a khan, 
Mim leh Sawmfang ka tu hman lo ve, 
Mi tuk c, vau pawngah khan ha tha e, 
Nghovar ka Jum lau e. 


SAVAWM HLADO :— 


9. Chhiman e, a lo thawk e, 
Thanghniang fur fang a tlantu e; 
Vawm phuai e, siahtung ning law kan than e, 
Nibang a kir ]em hlah e. 

10. Zodai e, tu tanga c, thal nghal e, 
Phuai vawm satha tling e; 
Hreu ngen e, chawn niam le maw, changvai 6, 
Ka run 1 rial blah law. 


SAZUK HLADO :-- 


11. Zuksial e, a ki thuemriat, 
Thangtin chhuah runah vialna maw e, 
Chhaitu e; Chungmuvanlai thangvanah, 
Hramin a leng na maw e. 


12. Runin e,ka sak bi mawi maw, 
Hreutbang ki sau tlung c; 
Bengrual e, Ka thuah fawn e, 
Mawi maw, ka theibawi kai ni e. 

BAWH HLA:— 


1. 


oS E OM. um AN O 


Kei chu e, ka sentetan sa leh doral ka pianpui e, 
Ka do e, rimnampa e, Thlangchem e; 

Aikim mi ti ulaw. 

Phaian e, chhumoui zingin, 

A drih tlangtin a chaih awk e; 

Kei chu e, thawk ve ninglaw mi hrai e, 

Duhlai ka chaih awk e. 


Arsi e, thlapa chaw law, 

Ralvawn zalang ka duhin e 

Hawihkawm e, thanglung thawn ka do, 
Rimnampa ka tlun e. 

Zanin e, thainu khan e, 

Zeimang nan mangsi hlah maw e; 
Thingsir e, par hnuaiah khan thanglung e, 
Naubang ka tah tir e. 


VAI ZAWI ZAI 


Zawngtah lerah a vai zawi vei a, 
Hmarlengvungpa'n tluk leh tlak a fawm. 
Khua a tlai ta zanriah chhum a hun, 
Awi ka nu e, ka Nuaithang a tliak. 
Awi ka nu e, ka Nuaithang a tliak, 
Pualleng aia ka duh zawk a ni. 

Leng leng ila, leng chho zel ila, . 
Vengchhak nula parang lawm ila. 

Zalam tumkawng Thingribuk chhovah, 

A tamchhawl e, Pualleng Lalngova. 

Kan ri tleng tleng Neihchawng chhung inah, 
Zailem kan vawr Chinrang Bawngvate. 
Kan Runin chhim lam a hawi reng e, 
Muvanlai Darkhawli ngai ing e. 

Ami lo leng kharlaia ka dan, 

Ka di lo leng, a hawi a ka hawi. 

NILEN ZAI 


I ti chiam ang Nilen zain aw, 
Thai ngam lo, ka kiangah lam rawh. 


Zalam tumkawng Valan ka sat a, 
Khuangthei tui hnahin ka fun e. 


Khuangthei tuin lanu ka thlem a, 
A nuam lo, relthang a dawn e. 


Kan ruaitupa Maucng a zen e, 
A kur e, a thah ka hlau c. 


Kur mah sela a tlak hlci lawng e, 
Chawn banah lai tha à zam e. 


I chawhmceh pai tangang a hreu e, 
Darneihthang, ka puar thei dawn lo. 


Thingthu chhawmin Vala lo leng la. 
Tangnem chul, Sialin ka ui lo. 


LALMAN ZAI 


Mi dang mi dang mah la, mi dang zo lovang, 
Kan lum luau e, Suang lungpui angin; 
Kan kal nan kawl a veng ruai c. 


Chhim Sial kawi leh Kawrpui ban kath, 

A pawi lovang a ti e, 

Lalmanga chawi vanni sal e, Liandanga lungchhir maw e, 
Ka u Laldang, zamual liam lo la, 


Chawi lai naunawn kan la tlei lo; 
Zua ko lo. Lalhrangliana. 

Ka tap ruai e, Phunlung thiang vuanin, 
Khawtlang leh lungdi ka ngai e 
Relthang reng ka dawn zo lo. 


Tlan theih chang se, Tuahchhawn, Vaimut ui lovin, 
Tiandang liam hnu lo kir leh la: 
Thlang sappui tual chil lovin. 


Laldang chu kirin ka ring lo ve, 
Pheisen dar fengin an hmachhuan: 
Tapin a liam zel a e. 


SATLO ZAT 


Tlai a var e Bawh-Arin zaja sa e, 
Kawl a ene e, Laldane tho rawh: 
Dawvankai an leng leh e. 


Lo haw rawh u, thutin tam a nawi lo ve, 
ChAwm a ri e, Laldang runah: 
Kal rem khuang an beng e, 


A ri ruai ruai lentumi Sai raw] angin, 
Laldang khartung thing Lenbuangin: 
Lalbang lovang a ti e. 

Ka lam ang e, a lai lo kian zau rawh u. 
Laldanga Bawngvate kan ni: 

Sai rengin kan mawi lo ve, 


SIKPUI LAM HLA 


K. Sikpui inthang kan ur lai a, 

Changtuipui aw sen ma hrili kang in tan, 
L. Tera lawna ka lei do aw, 

Sunah sumang, zanah mei lawnin vak ie. 


P 


ET u^ 


E A 

An tur a sa thlu a ruol aw, 

In phawsiel le 1n ral fei te zuong tho ro. 
Sumra zul a, ka les do aw, 

Tera lawn a, mei sumang lawnin vak Ie, 
Sumra zul a, ka leodo aw, 

Laimi sa ang Changtuipuiin lem zo va. 

A va ruol aw la ta che, 

Suonglung chunga tui zuongput kha la ta che. 


An tur a sa, buonra lung aw, 

Zikhuo zielung simtieng a zuongtla nawi ie. 
Thlanthla chalva insa ic, 

Tien Zawlehawnghawn 1 hmel ka landi. 


SAIA KETET LAM HLA. 


A tlei—sawm- fa thlawh, 

Kum khat—in thlaw in tuol—a in hril. 
Saia sawm—fa thlawh, 

Kumin—tin a kul hrai—a—1i thlaw; 

Tuon a—lo an thang. 

Saia—siel—phaw pburh, 

An hawi--lam a sicl phaw—te—1 phurh, 
Sala sicl—-phaw phurh, 

Chalki—an ring laia—sak thlang ka do na; 
Hmatiang -a tha zo. 

A tlei —lai — mitha. 

An hawi—lama laimi—te--1 tha. 

Saia lai—-mitha, 

Khari - sawnthla dien a—dawh tuong laikhumah; 
A moul—a kan zal. 


K — Khuangpu. (Khuang bengtu) 


Le 


Mipui (Lam pawl/lam ho) 


l. 

TANGKAWNGA VAILAK LAM HLA 


Tangkawnga vailak aw, 

Inro satin sakhuo rawng dawng siel a; 
An zawl lam chang hai, an sir rai a ie, 
Tlangzawl ami hai aw, an sir rai a ie; 
An nupui chun kawlrawng manbe sela ie, 
Ava ka chan khan aw, Vatin va laiah: 
Vareng ka chan khan aw, 

Zawlsiel nu khan kei mi zawng siel la, 
Zawlsiel nu basam; 

Aium rilang kai thla dien a ie. 


HRANG LAM HLA 


L. Tuon felo rawi je, tuon felo rawi ie, 
Ka khuo a mi ie, tuon felo rawi ie. 
A ia maw ie, ti ru le. 
M. A-i-a maw ie, serkhuo kan kham ie, 
Puisai langpat ang kan sai ie, serkbuo kan kham ie, 


L. Lailen tuol zuong tum, Laien tuol zuong tum, 


Zing le ram a ie, Lailen tuol zuong tum. 
Suonglung hung chawi ie, ti ru le. 
M. Suonglung hung chawi ie, Suonglung hung chawi ie, 
Zuo lera suonglung hung chawi je, Lailen 
dengthlur e. 
L. Chalhrekin hrawk ie, Chalhrekin hrawk ie, 
Zolam Sakhi ie, chalhrekin hrawk ie. 
Theipui hung bwuom ie ti ru le. 
M, Theipui hung hmuom ic, Theite hung bmuon ie, 
Zolam Sakhi chalhrekin hrawk, chalhrekin 


hrawk ie. 
L — A laia Salu chawia lam. j = 


M — Mipui, lo zaiho kha. 


10. 

TLANGNUAM ZAI 


Tlangphei duai hi e, Chalngengin di a zuina, 
Zuilai a rem Jo ve Lalngo; 
Kar a bla Mualpui danah. 


Changsial ka nei lo huangzawl mawitu, 
Chua leh Zua lung a rual lo e, kan tawnah; 
Kal ta poh la, Thadang, &hiangawiin. 


Thadang khiangawi 1 cham rei niang e, 
Lo kir leh la, chhailii Airawnpar; 
Chhuibthang ka tualleng ka ngui rual e. 


Tuar har ka lo ti e, kan nun kha, 
Inthen lovang kawla awmlin leng lo chuan; 
Kan tih thin kha, Tawnmang chang ta e. 


A hram leu leu ka thinlai a thawng mang e, 
Keimah langin Muvantein, 

A di a thlau em ni le? 

A pawi mang e, Miu te nen kan pian a inrual lo chu, 
Lenlat chulhau dintaar ila: 

Khua kan mawi tawh si lo ve, 


Thle nghial nghial la, Tlanga thli chhem thing angin: 
Sawilai hming dai lovin leng la: 

Kan hellai Nguntesiri. 

Ka tak Tumarga vuii e, bajang a tar tur a pawi mang e, 
Lengtuaitiri chbai nan Thlunglu; 

Tuahvang ang a vul tur chu. 


Lung a leng e, kar a hla, Mualpui danah, 
Zarva lang a, |ungrua! tawb hnu: 
Ti hian di ka then leh e. 


A tlan ngain Pualbrangin Bung a tlan e, 
Di zun nga! chu, suihlung lamang; 
A leng ngai kan leng leh e, 


l, 

PI HMUAKI ZAI 


Ka Ngente khua khaw nunnuam a kha, 
Thlaki fam hman ki nghilh rua lo ve. 


Kan Ngente khaw chhuahtlang lam rawnah, 
Lungrual taka tuanlai ngai ing e. 


2. 


3. 


Sang ka hi e, Sanzawl ka hi e, 
Keimah Sanzawl chungtiang Muvanlai. 


Lelte lo kiu awnthing inlerah, . 
Thingpui awnsang remlang a ti e. 


Luiah Lengngha Sangsar an ruih leh, 
An hai leia Suanglungpui an bel. 


Kan pi Hmuaki kan pu Lianlunga, 
Lai a na e, lai tak a na e. 


Nauva te u, Nauhaia te u, 

Tha te te khan min hai chhilh ras ases 
"D 

j A , "5 "Ta a 


CHHUNRUL LP: E 
RFQ YS 


Ka u Chhunruii ka u Chhunruii, 
Kan unauva riang hla kan thlawh laj; > Ne 
Ka ngai ta e, i ngai ve em le? fo tere s. 
Vangir ing law, Sangpar chungah e, 
Themtial bih leh khua kan mawi emaw; 
Awi eka nu, Awi eka nu e. 


Tuipui lianin Phairuang a hnawl e, 
Ka di Liandangan kei mi hnawl e; 
Awi e ka nu, Àwi e ka nu e. 


Luiah Lengngha Thlanthlain a zawl e, 
Ka di Liandangan kei mi zawl e; 
Awi e ka nu, Awi e ka nu e. 










4 

AWITHANGPA TLAWH ZAI 


Buang khawpui val rual hi lung zur maw, 

Lelie nunnem Rodang leng awi a kiu ve, 

A vawr e, lunglen sangthing lerah. 

Saw saw Hmuifang tlang saw an kalna, 
Nikhumchhingpa Vungdang ngai lo ang bann: 
Nuihmawi an liam e, thlangtlai zamual. 

Kan vahtlai thli nge ni Thangngo zun, 

Khawlai Bungpui a rawn chhem Lalawithanpa; 
Chawilai ka Nempuan a leng der der. 


A par vul hman hian ka ring nem maw, 
Lalawithangpa sumtual Hmawng hai luai zaran; 
Neihchawng Sirvatc a hawi hai e. 


Ka tap thang mawi aug maw Dawngralah, 
Ka hmun in leh ramlaiah Nikhumchhingpa; 
Dawa ing e, keimah hi ngai thlawn a. 


AWITHANGPA KAIHNEM ZAI 


Engtin ngai maw Buangkhawpui huthang Valin, 
Tan Lasi siam Hreuthang mual liama ai chuan; 
Kungi u khiangawi a pawi Zawk c. 

Buangkhaw dawnlung ngir hmunah mi lo nghak la, 
Thlangtiang lentu palnem zing rii riai hnuaiah; 
Maliriakin Thanghniangi liam lui suh. 

Ramloh Khauleng palaiah ka tr ang che, 
Thlangtlai zamual khumin leng der der ang che, 
Kungi u Thanghniangi Run ngejah. 

Tuite lo luang saw hmar tlang zalam kawiah, 
Lalawithangpa thinlai ralang a thawng c; 
Dawnin Thanglunghnemi ngal ing e. 

Parah chang i, Ramloh lentu par mawiah, 
Thangngo tum kawng bellei mualah to ila; 

Min tbliak dah law maw e, nau lawmah. 

LELTHANGKIUVA ZAI 


Ka tak Phaizauvah a lengna a, 
Ka rau i thla liantlang zopui sumtualah; 
A cham e Damngo i Run ngeiah. 


I ngo ve zawng kan ti lem lo ve, 
I mit meng leh i hawiher reng a mawi e; 
Sawiselna reng reng i awm lo ve. 


Khute ka lunglenna Thlawinah, 
Amahte-in a vai e, Zawlkhaw daiah; 
In chapel Run-ah a Jeng ve lo. 


Berhvate mah hian a dawn ni len, 
Ka rawn dawn che awmhar lunglenah Parte; 
Run khat kan hmang lo a pawi ber mai. 


Berhvate mah hian a di a hlui, 
Hlui dun ila Thapui nang nen Run chhungah; 
Chu lo chu lungkham a awm lo ve. 


CHENGMALUAIA HLA 


Hmanah lungrualin kan leng dun e, 
Ka Chengrang leh ka Thi tang mawi; 
Chawngpuii kal kham zo lo ve. 


Chawngpuii nen suihlung lam Kan rual hmun e, 
Dingaithangpa zungleng ngaiin; 

Tah ruai ruai a awl mang e. 

Tur ni lo chhuak a eng ruai e, Chawngpuii hmel lo an, 
Tuanpui lova suihlung lam len; 

Zingdai reng a awm lo ve. 

Hei hi Tum kawngkai em lo ni le ? 
Chawngpuii zun leh pi-pu sulhnu; 
Chul ta hian lung min len e. 


Thingtin zarin chhimthli a tuar dai e, 
Chawngpuii zunleng chhuihthang Valan; 
Tuar rualin ka vei lo ve. 


DARCHHAMA ZAI 


Ka lam ange, keimah Darchhama, 
(Kan inchhem thul e) 
Van rang chhum ang kan inchhem thul e. 


Tuipui chhum leh e, Van rang chhum insuih, 
(Suihpui hme nu) 
Lanu lawnhnui e, i suihpui hme nu. 


A kal ni reng chu, a kal ni reng a, 
(Chung lai ni rii riai ) 
Thadang kalna chunglai ni rii ria). 


Ka nu tho la, ka pa zal men se, 
(Kan tawntlai ang e) 
Lianduia hman ka tawn tlai ang e. 


Unau inthiang Puanang ka thuah a, 
(A thuah kher maw) 
Sakawlpan Changsial a thuah kher maw. 


Unau inthiang valthi lai ang tha, 
(Ka thlang thiam lo 
Ka duhzia amang ka thlang thiam lo. 

LIANCHHIARI ZAI 


Amin tluangpem mi ti, 
Lianlai chhung keimahni; 
Cherbelah ningzu dawn, 
Lianmang kan chi hrim ngai. 


Siali kan ram lohah, 

Bungpui a thuam a lian; 
Hmingtha Chawnglunga chuan, 
Thlangvalam zir na ngai. 

Kan va tih luat tukah, 

Lengin ka zir sual e; 

Ka pa Vanhnuai thang tur, 

A than ni bang kir e. 
Hmawngang i pem tur hian, 
Hrui ang mi zawt lo ve; 

Kei chuan phal lem ang maw, 
Tuahtirh ka lungdi e. 


Kan intawh nan emaw, 
Khawnthianga zu kan dawn, 
Kan inthen nan emaw, 
Chhiarthlang Ar za a khuan. 


DARLENGLEHI ZAI 


Heitak hi maw Pualva fukhmun Bung nuam chu, 
Tukram chulhnu Darlenglehi 
Zunleng a cham em ni le? 


Laldanga Bung phunin mual a chhin, 
Thilkhaw zathum a chhing zo tu; 
Hmuh ka nuam Darlenglehi. 


Mauraw lentiang paib dawn leh rem si lo ve, 
Chhingmit lova Sumtual ko kai; 

A zia reng a awm lo ve. 

Chunglian Akpa i Zawlaidi mi hlan la, 
Darchumchi feng sakruang buanang; 

Ka la pawm ve ngai lo ve. 

DARPAWNGI THLEKZUAL ZAI 


Mi zun ngal lo, keimahni zun ngal, 
A tap ruai ruai thin e ni chhunah; 
Nikungpa Laldang, a mawi lo ve. 
Kan lal lai chang thing a lo fu e, 
Lam thingdima thlanghlei chinlai saw hmaraft, 
Kulva chang Ich Liandang her thul e. 
Khuatin a chhiar min ti reng lo u, 
Saithuami pa'n tlangnuam nihliap min zar c; 
Tuan kham kawltu ka chawi reng lo ve. 
Zanmu ka chhing lo ve rilthangah, 

Thlawr vung vung bel lian pui, zu vangin; 
Ka chan e, Diliana. 

Tawng tinreng hi lei anga thcitu, 
Phunchawng zara kulva reng nen hian; 
Liandang an iniang reng e. 

Ka tap ruai rual sappui daikawmah 

Ka hrai puan ang ka chan ahneh chuan; 
Kawrpui ziatial feng nang e. 





DARPAWNGI LUSUN ZAI 


A wmlai lengin tlang tin dung rawn zui, 
Vanduai runah ser ang cham na e; 

Ka tuai chawnban a kai c. 

Ka awih laia ka puak lai ve kha, 
Lurgrawn a liam zo ve zingphulah; 

Ka chun ka ngai ti ve maw. 

Sial khaw Baw-ar emaw pau thei lo, 
Thangril laiah ka hrai bung dawntuai; 
Fam dairial maw a chan le. 

Kan dawhtling leh kan sumtual kai hi, 
Bawibangpuia ngha ang a lenna; 
Chhimhlei suar ang a chim lo. 

Ka tuai chawnban a kai Manghauvan, 
Suanglung tih lo, Ngunhnam chawi ila; 
Zun Fenn Sial ang chhun 1. 


DARPAWNGI THINRIM ZAI 


Khiangvawn rai kan rah e, (2) 
Ka leng-kelin sumtual zawlah; 
A chun a hai lo ve. 

Ai ka lengkel ka lengkel, (2) 
Keimah iangin hrai a ngai e; 
Dailung a rawn vel e. 

Ai ka lengkel ka lengkel, (2) 

Pi oun an hril pualleng ral dan; 
Nau ang a tahna. 

Dengpui ka var 1 ti,(2) 

I vangkhua chung si-ar zatin; 
Pawlin ka ring lo ve. 

Keimah Chhimtlangthangnu, (2) 
Khua lian chalngeng intai angin; 
Dengpui ka tai dawn e. 
Chhimtlang ka liam dawn e,(2) 
Khuazanghinnu' n biahthu tum a thing, 
Laiah i tan lo ve. 


A HLA HNUHNUNG :— 
Tum ang vuai i, baang tar na i, 


Keimah Vanhnuaithangi khua tin sel; 
Ka zai puan ang chul lovin. 

AIKHIANGI ZAI. 


Aikhiang nang manah, 
Phaiah chang hnah zar leh na ila. 


Min der lo la, min chhai chhin lo la, 
Pa lo hraite min chawitir ang c. 


Pa lo hraite min chawitir ang e, 
Tukloh pam ang min tul tir ang e. 


Tukloh pam ang min tul tir ang e, 
Khua kip ar-ang min vaih tir ang e. 


Khuakip arang min vaih tir ang e, 
Enchimloh di min riam tir ang e- 


THAILUNGI ZAI 


Ka Thailungi, Ka Thailungi, 
I Tiangthirte lo nghak la, 
I hlantaite lo nghak rawh. 


Chhaktiang khi chen ka thlen chuan, 
Tiangthir a tha bo ngai lo, 
Hlantai a tha bo ngai lo. 

DARMANI ZAI 


Darmani zai kan sim lai kha tui zanah, 

Kan sim thiamlo kawlrawn chhimthlipui; 
Hrangdah ngai chhimthlipui. 

Ka zuk thlir a Sangparah, Run a lang, 
Thapuiin bahsam a zar 

Kirrah hlah lung a leng. 

Saw chen chen a kan va kalna ramdaiah, 
Nghosai thiang leh Thangnunnem; 

Ka lungkham Thangnunnem. 

Tlangzawl mawiin Sailianpui chu kan khalh hreng, 
Lungrual maw tiin kan chengrang; 

Kau tim tiam kan Chengrang. 

Darmanin themtial bihna maw sangparah, 

Ka zak zun ngai Limbangi 

Kual rih hlah Limbangi. 

A khi Kulhbing dai thuah thum khi Ngurlenna, 
Phuaivawm thiang thum Run-ah lawi; 

Satdai val keimahni. 


TUALCHEPI ZAI 


A tuitling reng reng a ngainem maw, 
A thlum mang e, Chhimtlangthangnu i zu hi; 
Ka lal dawn em ni ? Ka sang tual tual. 


Hei hi maw lalngo i run lo ni, 

Sumhmun dung dawh kaltlai-awm ve ta si lo; 
Chhawnthangnu zu rui a kal thei lo. 

In chawltui ning zu ka lo rui e, 

Ka kal thiam lo banah min kai rawh Thangngo: 
In sumtual ko kai a vei lawi e. 

Kan sumtual ko kai a vei lawi lo, 
Sulang min tum lo reng e, Pathlawivala; 
A ngur Laldang mah a kai thiam e. 


Ka huana Anthur a par chhing chheng, 
Sa i neih chuan thlakah lo rawh Kawmthlangnu; 
Chhawnthangpan chhim rawhse zu angin. 


SAILIANCHHINGI ZAI 


Beh mawilo, Saiha beh mawilo, 
Sailianchhingi Saiha beh mawilo; 
Ai aie, u aw al a e. 


Run hi e, ka sak hi mawi maw, 
Kan laichhuat hi Lungmawli zalna; 
Ai aie, u aw ai ae. 


A khu khua khu, Khamliana khua khu, 
Sailianchhingi dar ang a lenna; 
Aiaie,uaw aia e. 


Lal ka hmu, lal vakvai ka hmu, 
Pukzing tlangah Lal vakvai ka hmu; 
Ai aie, u aw alae. 


Lal ka hmu, lal vakvai ka hmu, 
A ngur vangkhua a luah zo ding maw; 
Aiaie,uaw aia e. 


Awi ka nu, lam ka kham zo lo, 
A zawnin min zawn nghal nghal rawh u; 
Aj aie, u aw ai as. 

LALTHERI (LALCHAWNGPUII) HLA 


Bawmzo ral mah dar ang a chhai ngam lo, 
Belzu kungah ka di Chhawnthang chawng sai ang sat e. 
Kei mi thattu thah thung loh Laldanga, 

Kan pam erawh khuavel thansara kan zam tur chu. 
Chhunrawl lovin ka fam lovang ka nu, 
Suihlunglengin sailo ngurpui fam lo awl na e. 

Ka nemtepuan ka chawi lovang ka nu, 

Ka di Thangdanga zalna mah chhimhlei tual daiah. 
Bilhpuan khumin Ruallung zo dai ka vel, 
Vangkhaw dung sei Chaldanga tuallen nan ka ti e. 
Thlohmu lengin Chhippui kan dai a vel, 

Ka tawnmangah Thangdang rauthlain run a vel e. 
Rauthla lengin kan run khuai ang a vel, 

Fang fa lo, ka nu chbunrawl a belin lo hun u. 
Suihlung lenin piallei khar hawng ila, 

A sakhmel leh zungza tial engtin awm maw e. 

A zungza tial engtin a awm lo ve, 

Sakhmel sensiar khuafur hawktui ang luang zo ta e. 


SAIKUTI HLA 


Zawlbuk hnuaiah buh lem kan thap chiam a, 

Ka han ngai a, Hmarthanga zai kel be lo ang e. 

Ral in rel leh, kai lo Valnemate, 

In zuah sual e chhuahilang thing lenbuang. 

Val zawng lungrual palang ka dang zo lo, 

Chhermei chawiin siahthing tlar bung hal lai an rel e. 

Rum chur churin sakawlin dai a vel, 

Tho rawh u le, Laldang khua chhan hran tum val 
zawng chu. 

Hnawmtui hmingthang, siahthing, saipui lunglian, 
Khamrang sen vung puallenga famna. 


Saikut ka hming khuavel mah thang se la, 


Ka ngai lovang chhingkhual ami uanhmang val 
zawng chu. 


LALGHHUNGI HLA 


Sai a au e, Tawnglawn khamrang karah, 
Kan khaw valrual chengrang chawiin 
Thanlai an rel e. 

A mi u e, ramtuanin an kal e, 

Kei ka u chuan Tuilchluangah 

Nghosai a tawng e. 

Tuilehluangah Nghosao san dan ni chuan, 
Chengrang kau lo siahthing sangler— 

Ah lawn lo ti e. 

Enteh Thiani, Saia than tumte chu, 
Tuanting leh Darkhai tlang Tawnglawn— 
Ah sen mei khu e. 

Fungtianlu nen Hleite tlangah au e, 

Kha zawng relthang khaw zochhumang 
A kiang kim rawh maw. 

DOMANGI ZAI 


Sikin Manding sap 1 lungmawl e, 

German rallian tawnin tir suh ka lung di; 

Ka suihlungleng tur i dawn lo ve. 

Vai vai tak kan fan a ol tual tual, 

Sappui siamsa ri ruai Relah kan chuang e; 
Lungkham Thanghniangi a tel ve lo. 

Famkhua em kan luh ka lunglam vai, 
Ngaihban tlangpui a hnuai Piallung rem karah; 
A mawi dar leihlawn a chiar nghian e. 

Hmar tlangpui kei zawng ka liam ta e, 
Zaleng elna bahsam uai nghiau nghiaute hi; 
Zialmawi ral daiah ka chan tae. 

An rem thiam ngei e mingo valin, 

Thingpui tuahchhawn haulai sial ang a kiu ve; 
Ri ruaiin tlangtin a hrut del del. 

Ka nu tap ruaiin mi ring lo la, 

German ral lian kulhpui dai kan tawn ni chuan; 
A surin Ngenmu a sur sung sung. 


HRANGCHHAWNI ZAI 


Saisenah chunnun mi chawi sual e, 

Kawltu chawi leh chawnban tang vawn a rual e; 
Vuan rual min lo ti u, Hrangchhawni. 

I sakhming kan sawi a rei ta e. 

Tunah erawh kan tawng che Ngunpangpari; 
Khuavel sawi Hrangchhawni dam reng rawh. 

An nun tahpuan ang a dang chuang lo, 

Phai zauva leng anpai lanu rawn jangin, 

Kan tawng ning thei lo che Hrangchhawni. 

Hrangchhawni, Hrangchawni, Hrangchhawni e, 
H melthai, 

Phunbung zara pualva thla chan 1 iang e; 

J lo leng Laldanga run mawiin. 


Ramloh laksang laka di kan chhai, 
En teh, Thiani, chawilai nau ngei a plang c; 
Pathlawi kan luah ngei dawn e, Vailova. 


Turni a chhuak sual e kawi kungah, 
Hrangngo sawilai zatlang mual a liam dawn e; 
Kal kham sar zam rawhse ni lenin. 


Kalkham sar zam kei ka chhem kiang ang, 
Kan mi lungduh kal nan e, Furkhawthiangah; 
Hliap tiang ka zar ang che, Hrangchhawni. 


CHAWNGVUNGI ZAI 


Chawngi, zuang tho rawh, 
Chhimtiang mi lal an hung c. 
Darpui a ri ngai vung vung, 
Chhimlam sialki phir lem love. 


Chawngi zuang tho rawh, 
I lenrual ten zing sum an su, vartut thilang an chawi. 


Ka nu, ka lenrual ten zingsum an su vartui thiang 
an chawi, 
Sawnga ngaiin bantlang ka uai e. 

ZANGTA LAM HLA 
A. Ka sial sial tiang ka sial sang sawn a, 
Sangdam tuibang kiam la ma nawng e. 


B. Sangdam tuibang kiam la ma nawng e, 
Sanglen tuibang huai la ma nawng e. 


Mualhem kaiah, ngaih aw zingzin, 
Lung lai ata, tangho nuam aw e. 


B. Lunglai ata tang ho nuam aw, 
Tawnkal mualtun tal nam no aw e. 


A. Ka tawmkhuang le sangi zam luang, 
Nun nuamin sai sai sai ta leng e. 


B. Nung nuamin sai sai sai ta leng, 
Tuilim ngabang, lam lam ta leng e. 


LIANDO HLA. 
A. Ka kuan lamin pal siau siau ta, 
Ka tiah lamin Guntui a lian e. 
B. Guntui Tunga chawnban a kai, 
Ka thai Chawng aw na pam lua hi e. 
A. Thai aw, tho aw, hming zu zuk aw, 
I sum tulah lenrual bang lam e. 


B. Ka kiangah thum thum te awi e, 
Nem nem tam tam pe ve aw thai Chawng aw e. 
A. Ningzu duh leh Pualva tang tawh, 


Aisa duh leh ka lang nuai ene. 


B. Ka lang nuai ka va en aw e, 
Ka lu vakawl pualsa tai bang e. 

LAM LAM HLA 


Ruol a hlui am ngai ila, ruol a thar, 
Sawrtui rakam Neihlal hai bu ang naui. 


Neihlal hai sawngka daw-ah, chawium ang, 
Favang kawlin sen rawng a, Rengten awi. 


Nelvai sangsari hmana ruol cl lo, 
Chung Si-ari chawi vanchungnung nelvai el. 


Si-ar de thep thup hmana khuo el lo, 
Chung Sawrthla khin ama kha tin khawtin el. 


TINNA LAM HLA 


Tin rei aw, tin ta rei aw ke Nunghak hai. 
Indi a ruol ang ei tin ta rei aw. 


Nghaktu fen sen hawi takin tin ta rei aw, 
Indi a ruol ang ei tin ta rci aw. 
Thlang fafai sawn hawi takin Dn ta rci aw, 
Indi a ruol aug ei tin ta rei aw. 

CHAWN LAM HLA 


Chung khuon a rel thiem de maw, 
Vankhi a rel thiem de maw; 
Lairam ang ei tho na dingin, 
Einun thiem ang sir ta rawng. 
Thiem ang sir ta rawng, V—2 
Lairam ang ei tho na dingin; 
Einun thiem ang sir ta rawng. 
2. Nunhai simang an dang a, 
Einun simang an dang a; 
Rothil ang ka nungna dingin, 
Einun thiem ang sir ta rawng. 


Thiem ang sir ta rawng, V—2 
Rothil ang ka nungna dingin; 
Einun thiem ang sir ta rawng. 
3. Ami in lo hril maw ie, 
Nelvaiin lo hril maw 1e: 
An chawnghai run daw cham chungah, 
Einun thiem ang sir ta rawng. 


Thiem ang sir ta rawng V—2 
An chawnghai run daw cham chungah 
Einun thiem ang sir ta rawng. 
4. Ruol hlui lam tlak zal renz a, 
Fini lam tlak maw zal reng; 
Nunhai simang an pang siueva, 
Einun thiem ang sir ta rawng. 
Thiem ang sir ta rawng V—2. 


Nunhai simang an dang siueva, 
Einun thiem ang sir ta rawng. 


1. 

LAMMUI HLA. 


A. Ka vawn tembang na deih le, 
Zangta na mat, sak ve aw. 

B. Zangta na mat dawh tiangin e, 
Nadeihbel paiah kuah aw. 


A. I ngam zangah tukawl na tawi, 
Khua kimah sang ding hih e. 

B. Tukawl tawi a Mim leh sawm tang, 
Tuai aw ei pial, lai tan e. 


A. Ka nawh lamin Lentu sungah, 
A khu lenmui kai bang e. 

B. Ka tiah lamin tangsang ngual tawh, 
Tung lengse, bangkhuang ing e. 


A. Tun leh kazua min ka lawhna, 
Khua mualah lumsuang dawh nge. 

B. Zingzin lailen tukawl hen naw, 
Sangah ka min lo he naw. 


LAMSAI HLA. 


KHUANGPU :— Khawi, khawi, khawi, khawi, khawi, 
khawi, khawi. 


LAM PAWL :— Lui, lui, lui, huk. 


A. Sawngpi ka kap nin kah ngual laiah, 
A thang hmasa kei hing e. 


B. Ka min theibang awng law vaw lun ita aw, 
Sang ka kap ngual sing hing e. 

KHUAILAM HLA 


Khuainghal aw, rawngfa tu tu, 

Mim leh Sawmfang rawng phur aw; 
Khuanghal aw, rawngfa tu tu, 
Rawngfa, rawngfa, rawngfa tu tu. 


SAZAWNG LAM HLA 


Sazawng phei khai phei khai set, 
Damtui lingpa til dawm set. 


PUMA ZAI 


Lengkel hnute vaiin sawr naw raw, Puma, 
Sawrnaw raw, sawrna raw eldawng dawng rual a. 
Vai Lawngleng Rialtui dung kawi ngiai e, Puma, 
Kawi ngiai e kawi ngiai e eldawng dawng ruai a, 
Rialtui dung vai tleirawl kan dawrna, Puma, 

Ka dawrna kan dawrna eldawng dawng ruai a. 
Ratu Zawlbuk vutin a daih dawn lo, Puma, 
Ngaji nu tingdum a zing em e. 

Kan thirdeng hi deng sual a lo ni, Puma, 
Kahpathir pawh a so kai zo lo. 

Kan Puithiam hi thiam sual a lo ni, Puma, 
Daibawl sa pawh a nghak hmin zo lo. 

Zawngin tuikhurin a daih dawn lo, Puma, 
Chawn leh lam Sechhun a tam em e. 

Kan Tuikhur hi khur nuam a lo ni, Puma, 

Sirte Ainawnpari bual kan hmu. 


Hmanah Rihlipuiah Sai a inbual e, Puma, 
Keini bualna zotui luang dam diai. 

TLANGLAM ZAHKHATNA HLA 


Min enru, tlanglam ka zam ngai lo, Puma, 
Mual pheiah kawlthlek ka zir dawn e. 
Laien tual zuang tum a her liai e, Puma, 
Tlanglama sangzual chu, keimahni. 

Kan Tuikhur hi khur nuam a lo ni, Puma, 
Sirte Ainawnpari bual kan hmu. 

Rawmawl let Vaimawia lo tho rawh, Puma, 
Aitenawn Sialin min thlir e, kaa tlanglam. 
Aizawl a leng leng chu vai ngal a, Puma, 
Keini zawng kan leng lo, kan ngai lo 


TLANGLAM ZAHHNIHNA HLA 


Lamkawiah Thingsiri par lo tla, 

Ka chhar dawn lo zaiin ka pel mai dawn e 
Ka di rim reng reng a nam lo ve. 

1 zai tuar tuar ang aw, Biangnote, 
Zawlkhaw zopui kurin a tliak hlei lawng e; 
Zaleng val di zahna tual nuamah. 

Tukin tur ni a chhuak sual e, kawlkungah, 
Lalawithangpa tinrenga len vanduala'u; 
Zatam mi tlanglam ka chan ta e. 
Lalawithangpa lungherin ka kal tang e, 
Zoawi Lelte tlang bawmtu paw] chho nang e; 
Vawiin chuan tlanglam ka chan ni se. 
Tlanzla nin kawlthiek ka zir dawn e, 
Buangkhaw perpui damlai Pialralah Siali; 
Lenchawm nen val zawng hi hawi ve la. 

TLANGLAM ZAHTHUMNA HLA 


Lampui khuang bengah ka piang renge 
Buangkhaw luailung zo ber mualah kan lam e; 
Neihchawng Sirva kal mawi chu keimahni. 
Chuanchung Chhungpui, Rokim, 

Darhniangi di-Rengchhawni, 

Tlanglam vaimawi Thangte, Biakvel, Daisangi 
Chawihring darzam fenmawi chu Siamliani, 
Parah chang i, Ramloh lentu par mawiah, 
Thangngo tumkawng bellei mualah to ila; 

Min thliak dah law maw e, nau lawmah. 


TLANGLAM ZAHLINA HLA 


Nangmah hi maw ngur zawng siamliantu, Puma, 
Charchhawo pualva Nguntesir salam; 

Ka buk ang che dam reng rawh. 

Bur an chhem, bur an chhem, bur an chhem Puma, 
Chaltuai zun cham Puithiam an ruai ngai em le; 
Zunleng chhemkiangin ka ring lo ve. 

Ralbawm Laldanga run chhung hnuaiah, Puma, 
Thingte tuah khawm chiar nghianin zai vawr tir la; 
Ri tleng tleng Siali (aw) chawi reng rawh. 


TLANGLAM ZAHNGANA HLA 


Mual a kur e, kan lam nan, 

Khawtlang kur a e, tlang kur a, 
Aitenawnpar vul chiaiin min rawn thlir e, 
I zun ngai val nuohlui ngailova, 

Ngailova e, ngailova. 

Thlachan buaiin ka ralah, 
Au ruaia ai au rual a; 






KHELKHAWN LA Le. Le ti 


Zalte chaichin, Fungki tial e, Vaimeitfiäty 
Aiher tawna Vanlaiphai ram; 

Vanlaiphai ram e. 

Aiher tawna Vanlaiphai ram; 

Phairam, phairam, Vanlaiphai ram, 
Vanlaiphai ram e. 

Vairangpa chu, i kir changse an khaw leiah, 
Thangnun valni than kan bahvai; 

Than kan bahvai e. 

Thangnun valni than kan bahvai; 

Bahvai, bahvai, than kan bahvai, 

Than kan bahvai e. 

Nati chang chuan, thingsang par chu va kai hlah law, 
Natla laia Notial ta te; 

Notial ta te e. 

Natla laia notial ta te, 

Notial, notial, notial ta te, 

Notial ta te e. 

PAIKAWNG LAM HLA 


Rawngal Paikawng phurin e, 


Lam chho sang, kai maw e, thlai thlo e. 


Kilaw chawntawi, nang vanga e, 
Nitinte, naidaw e, kan tawn e. 


CHHEIH LAM HLA 


Zai sa u, lalah ka lam dawn e, 

Khuangpui ring hluam hluamin tleitir zalengin, 
Min awiru, banphar ka mawi awm em ? 

Hei zawng zawng zai vawr a tello chu, 

Va ko ula chhailai Vawngpui Lenchawm nen; 
A tello Parte tikhua nuamtu. 

A laia lamte kha tunge ni ? 

Vahkhuai partlan angin lam rawh chhim tlangah; 
Ngurin an lawm ang che, Hmingdailo. 

Ngaih zawng zawng leng nena zai kan vawr, 
Chalvawm rauthla Siali kan awihna run hi; 
Kan la ngai dawn mang e, khuareiah. 

Zanin ang reng a zaleng kan kim, 
Chhawrthlapui khi vanzawlah dan ka nuam e 
Ainawnpar sirah ka lo bel e. 

Banah ka vuan ang che, lunglen vang, 

Tu vangkhaw parmawi nge i nih le mi u; 
Sakhming leh tlang lenna min hrilh rawh. 

Hei ang riang ruang a zu awm !o, 

I tangka cheng Rothangpui len tir la; 

Ka zawng ruai ruai nang e, Valnalan. 

Hmanah chuan khua hmuna leng kan ni, 
Tunah erawb Annem nang nen kan karah; 
Mualrihnim tlangin mi dang rih e. 


9. 


10. 

A lo lam phar der e, Valmawia, 

Nemte puana awih rual siloh, Chhuihthangval; 
Zain kan lo awi e, Run nuamah. 

Nangmah hi maw lal lai Sangzuala. 

Belzu kungah 1 par ka (lan rih dawn e; 
Salam ka buk ang che, damreng rawh. 


ASSAM RIFLE HLA 


Rawn insawn mai rawh kapu Needam, 

Assam Rifle Comandent-ah lo kai la; 

Siamlian rawh darfeng Mizo zawng zawng. 

Sikin Manding sap a au vel e, 

Kawltu chawilo Darfengval zawng Lammualah; 
Zaral maw kan rel le, tun kum chu. 

Dehradun lam zawng ka thiam nem maw, 

Left leh Righ zawng a hrang min hrilh Lammualah; 
Pheiphung vawr check nen a rual thei l». 


Ka u Goodmana mi nau hau suh, 


Choudaw din leh C.L. min bat lovang chc; 
Ainawnpar leng vanga k ua tlai chu. 


Assam Lushai hills khawthlang a nuam, 


Beautifully my darling tleitir Sialin; 
Good morning youngman mi lo ti c. 


Nangmah hi maw lal lai Sangzuala, 


Belzu kungan i par ka tlan rih dawn c; 
Salam ka bukang che, Damreng rawh. 


44 
BAWNGTE 


Chung Si-ar Chawngmawii leh Hrangchhuana, 
An indi e, an inthen leh ta mai maw; 

A palai Bawngte a thiam lo ve. 

Bawngte palaiah mi tir bik suh, 

Keipawh ka di ka chan ni rii riai hnuaiah; 
Ka hnem thiam bik lo che riang ve ve. 

Ka nu, a kiang lo ve zingtianah, 

Bawngte palai ka tir dawn hnampui runah, 
Sial tiam ang, Valrianga thai turin. 
Zingtianah Bawngte a leng au ti, 

Khuai aw rawbem rawbem lai ang mai bann: 
Ka la thiang rih lo ve, lo ti la. 


CBHINGKHUAL LUNGDI 


Hmanah chuan khua hmuna leng kan ni, 
Tunah erawh Lalngo nang nen kan karah; 
Mualrihnim tlangin mi dang ta e. 
Chhingkhual ka ni ,e, ka kal tang e, 
Inchhuahtlang leh indai-lungrawnah hianin; 
Tapa tlaini len a awl mang e, 
Chhuahtlang lam kawiah ka tawng si lo, 
Engatinge Laldanga rolung Lelte; 

Ka di mualliam tur i lo dan loh ? 

Lenna khua hmun 1o chu Biangnote, 
Kawingo angin lo leng la khua thal changin; 
Kan t thin e, mi u te ngaih vang. 

Ka tawh chang ni reng a rei zo lo, 

Ka biak lohna khua a sei leh tur reng hi; 
Vanzawl ni, cham rih la kan ti e, 

CHUNG SI-AR 


]. Si-ar lungrial an lenna thangvanah, 

Lenna khua hmun lovin kan tiam ta si a; 
Tahte khian chhingmit a leng hmun e. 

2. Chung si-ar pawl riai khi lung rualna, 

Thlir ve ang maw, an run Sangparah Sialin; 
Chhingmit suiblung rualna thangvan khi. 

3. Di ka neih chunin mi hal si a, 

Si-ar lungfing hallo ten thangvan zawlah; 
Valnghak Chawngmawii a ding reng e. 

4. Chung si-ar thangvana leng zawng khian, 
Kei mi ianga chhailaidi an chan chuanin; 
Tap ruaiin kawlkung a liam ngei ang. 

5. Si-ar indi nghahua thangvanah, 

Thingte tuah khawm sangpar chungah ka lungdi; 

Ka nghak dawn, Chunnu'n a phai love. 


LABOUR OR V. FORCE ZAI 


1. Labour corp kan van a duai chuang e, 
Form neilo hian chhaktiang kan nawr zel dawn e; 
Doral nem duai duai la, kan tawnah. 

2. Thaikawi Bawngte-ia mi lo au ve, 

Rualkim lo va chhaktiang kawi .lenah Darpui, 

Japan ral lianpui ka tawn tur chu. 

3. Thaikawi Bawngte-in a lo au che, 

Kal ta poh la, Tuipui senvüng Lawnglengah; 

A changin Dengpuii u ti la. 

4. V.Force Comander ka ring lo che, 

I ralvenna Nuthlawi Laikhum thleh nemah; 

Doral tawn daiin ka ring lo che. 


D 


4. 

A. pawlin B. pawi mi sel lo u, 
B. pawl hi chu chhaktiang rai daiah bann: 
Kan la tangral mai awm e, Tiau ralah. 


B. pawlin A. pawl mi sel lo u, 
A. pawl pawh hi doral tawn turah bann: 
Thlangsappui valin mi hual ve e. 


BAW-AR 


Zan a rei Baw-ar pau a zawn thliai e, 
Chaltuai tho la, ka chun haiang thang hma-in; 
Zatlang Lawiang than ka hlau mang e. 


Chhiarthlang Baw-ar siangah a lawi kim ta, 
Awi ka nu e, zatlang Lawiang ka lungdi; 
Ka thanpui Siangah a lawi ve lo. 


Baw-ar pau pau lo la, bang mai rawh, 
Chaltuai zallai haiang a thang hlei lawng e; 
Tawnmangah di nen an leng hmun e. 


Zan a la rei lo, la leng rih rawh, 
Tu Baw-ar lungmawl nge zaisa zanlaiah; 
Pawmlai di samang ka then tur chu. 


KAWLEHAW Zal 


Thalfavang Romei a zam leh ta, 

Zokai Uleuh, Nghirtling, Lelte kiu nen; 

Tihian hmana kan nunhlui min ngaih tir e, 

Chun chawia piangin an la tuai thar ngei ang 
SE ka di Ve tur. 
Awi maw, a leng em mai, ka di ve tur. 

Kawlkhawthli nemten va leng ta la, 
Biangnovi ramtuan lai va chhem dai rawh; 
Tin, hrilh ang che, i ngaiin kawlkhaw daiah, 
A uai e, tlangrel reng reng a dawn zolo va 
ti ang che. 
Awi maw, a leng em mai va ti ang che. 


Ka duh ber che tih leh mai loh zawng, 
Ka hril thiam lo, Lengher miringhle! suh; 
Engti zai zia nge ni nang nen kan karah, 
Biahzainem kan vawr, Parte a rera theilo i nuar 
leh thin. 
Awi maw, a leng em mai, 1 nusr leh thin. 


Hnamtinfa lunglawma nunhlui ngaih, 
Leh phu lohpui zunleng an ngai leh thin; 
Kei zawng nunhlui phu lohpui zun ka ngai lo, 


Huiva hram thiante, hmana ka lungrualpui mi va 
auh rawh. 
Awi maw, a leng em mai mi va auh rawh. 


KHAWTIAU HLA 


Khua tiau tur Laldang 1 ui lawm ni, 
Zai i vawr ang chhingkhual val kan chan hma hian; 
Khawnge ka run remna tlang tur chu. 

Ngaih loh in awmlo ve, rual zawng zawng, 
Sappuj lianin kallai min tiam ta si a, 

A rualin chhingkhual i chang dun ang. 

Sappui nunrawng vanga ar-ang vain, 

Lung a leng e, khawtlang ka chuan zel dawn e; 
Tiang a dang dawn mang e, kan lenna. 

I kal nan em ni khawtlang zing riai, 

Rial a rum e, khawian tuar ve tak ung maw; 
Parte ka ngai em che minhnemtu. 

KAWLNGO LEH PUALHRANG 


Kawlngo leng a vai e, zo nemah, 
Pualhrang ka di khan mi ngai ve tak ang maw; 
A rukin lunglen ka tuar dai e. 

Zokaiah Pualhrang a chungnung ber, 
Ami laiah ka lungdi len a mawi e; 

A tha chungnung ber e, Rualtawnah. 
Phunbungah chang teh Ja, Biangnote, 

1 par tlana Pualhranga chan ka nuam e 
I zarah nirei ka cham awm e. 

Pualva kalkhamtu chu Bung liai luai, 
Sirva kal kham tlangah Ainawn a par e; 
Val kalkham Tleitiri Tuailiani. 

Ka chung Pualbrang ang hi run mawitu, 
Aitenawnpar, ka runah lawi han tum la; 
Tichuanin Ngur nun ka ngai lo tur. 


MUVANLAI 


Muvanlai, leng rawh ka tir ang che, 

Va kal ta la, Mi u te tuanna tlangah; 

I ngaiin chhawlang ka uai ti la. 

Muvanlai leng kha i tir em ni? 

Suihlung lenga chhamang ka zal reng laiin; 
Vanzawlan min au, ka chhang peih lo. 
Leng rawh kan tih zawk a leng si lo, 
Chungmuvanlai a leng e, Thangvanzawlah; 
Vanduai di then tur a Io ni e. 
Chungmuvanlai khian a di tawng maw, 
Kei chuan ka di ka tawng lo kar ahli e; 
A zawngin tlaini ka leng leb thin. 

Thapui ka suihlung a leng bang lo, 
Chungmuvanlai angin hmclma kan karah: 
Leng mahse lungher i tum lawng aw. 


ISRAEL RAMTHAR ZAI 


Khawvel Tuifinriat a zau !aiah, 

Zion Lawngleng ka vai kal ruai mai dawn e; 
Joar tlang lianpui ka hma chhuan e. 

Joar tlang a lang ka hmatiangah, 

Hmangaih phuarkhawm Zion naunawn an leng e; 
Thuthlungpui an vuan, an nghing ve lo. 

Zion thuthlungpui a hnun kan vuan, 

Biahthu kan thlung Ramhlun Bawngte Palai nen; 
Hmangaih ram luah thu mi lo tiam e. 

Lunglen thuah riatin ka tang lajan, 

Min rawn thawng e, tuarhar min siam leh dawn e; 
Chhandamtu ngalin ka rum hliam hliam. 
Hmangaihna luipui a luang dam duai, 

Inbual ang aw, Lalzuithangnu kan chhungin; 
Lungrualna Zion a leng turin. 


TAWNMANG RAUTHLA LENG 


Ka tawnmang lunglen chu rual ruai a, 

Ka hrilh dawn leh tawn changin lung ka mawl e; 
Ngaihluat aidiin mi lo zem e. 

A tak changse rauthla jurgmawl hi, 

Thasensiari kan runah i lo lawi a; 

Baw-ar thiang khaiin ka lo hmu che. 
Tawnmangah kan zalna run dang lo, 

Haiang thangin rairah kan run in chhungah; 

Tap ruaiin Parte ka zawng thin che. 

Tawnmang lungmawl mai hi ka chan tawk, 
Haiang ka thang Dawhrem Laichhuat ka chul e 
Lungtiawi, Parte, i zal ve lo. 

Kan lenlai tawnmang an chang zo ta, 

Lenah Chhawkhlei a par e, Lurhpui dingah; 
Khami jang leng zawog kha kan chuai ta. 


CHUN LEH ZUA HALVANG 


Run chhungah chunnu a rum lian e, 

Tuahthing kan phur za dawn tlangnuam khan- 
thuamah: 

Thadang parang kbalh ka hma chhuan e. 

Chun leh zua bia la, ka nem nang e 

A ti thin e, Thapuii chuan kumtluangin: 

Mat leh Rialtui ang ka then ta e. 

Ainawnpar runpui ka kai ngam lo, 

Chun leh Zua hal ka dawn, lunglen a na e 

Ngai chunga lunglen ka bang tur chu. 

Ka nu hal hal lo la, Valmawia, 

Zuapa nena inlenlai tinkim dawn la: 

Kha kha kan iang ve ka di nen hian. 

Hmanab chuan then loh thudi kan tiam, 

Chun hal vangin ka chan e, Ainawnpari; 

Rialtui ang a dai, Thanogeii. 


HMEICHHE PUAL 


Ka nu, lungtlu lova khiangawih chu, 
Tuahpui leh Vau an vul zolentü hnuaiah; 
Di kan tawng kan tah a tul leh thin. 

Chhawrthlapui engin kan Run a chhun, 

A kai lo ve, ka di Valmawi nuihmawia; 
Suiblungleng pawnah ka her chhuak e. 

Ka nu ramtuanah mi tir lui suh, 

Bawngva lo leng lalngo ka awm rih dawn e; 
Duh leh Mnallianpui chu tul rawhse. 

Di lovah kan than a sei mang e, 

Zuilai mahin tlangzapui rel i dawn lo: 
Chaltuai, min tum lo ve, Thai turin. 

Sum tamah Chunnu mi tir lui suh, 

Ka di lo chu ka pawm rem chuang hlei lawng e; 
A thlawnin Sial man ka Phal lo ve. 


THAIKAWI BAWNGTE 


Ka thaikawi Bawngte ka zai chuanna, 

Kal zel ang che, Thadang sirah bel ang che; 
Sumtin tuak, Chaltuaia dam ti la. 

A semtu val lung a mawl em ni? 

Khawiah kher nge a thamral thaikawi bawngte; 
Ainawnpar leng hnen a (leng thei lo, 

| thaikawi bawngte ka lo hmu e, 

Puanang kan zar der e, rairah kan runah; 
Ngaihruatin lunglen a hril chang chang. 

I thaikawi bawngte ka chhiar chhuak a, 
Sakhmel hmu lo anka puanang a nem e; 

Ka tahpui chiam thin e, run nuamah. 
Thaikawiin lunglen ka hril seng 1o, 
Thangvan entu Si-ar i han thlir changin; 
Thinlai lungrukah mi vei ve rawh. 

THUVA 


Thuvate mah hian a di a hlui, 

Hlui dun ila, Thapui nang nen run chhungah; 
Chu lo chu lungkham a awm lo ve. 

Thuva awmhar leh ka chung Lelte, 

Lung inrual e, khawzo Thingsiri hnuaiah; 
Lungrualpui awm lo, ka riang vawng vawng. 
Thuvate kan ianna tlang Mui lo, 

Zuk zal ila, thingte thuam lii liai hnuaiah; 
Di zunleng kan tuar a dam mahna. 
Thalfavang lai taka ramtuan chu, 

Thuva awmhar lenthiamin zai a vawr e; 
Luahloh-dinemi ka ngai vawng vawng. 
Vawiin chuan kan tuanna mual ralah, 

Thuva indi thla khawng ka hmu Lenbuangah; 
Lenlai leh di zun ka ngai vawng vawng. 


ZAWLBUK ZAI 


Kutpui Laldangan a rel sual lo, 

Lenlai i am ang aw, kan fam ve hma hian; 
Kumsulvei khuarei a kan nghah sa. 

Kutpui leh Lalngovi leng kan pel, 

Awi ka nu e, chhailai ngailo ang hianin; 
Needam sap tualah ka cham reng mai. 

A lenglerh vangah i ngai ang aw, 

Kutpui hmingthang zaleng zai vawrna Runah; 
Chhuahtlang Lelthang kiuva kiu lo chu. 

Hei zawng zawng zai vawra tel lo chu, 

Va ko ula, Chhailai Vawngpui Lenchawm nen; 
A tello Parte tikhua nuamtu. 

Kutpui kalliam tur a pawi mang e, 

Kumsul veiah rel lehse Lalsaingurpa'n; 

Ka leh che Biangno, tinual turin. 


53 
ZAWLBUK 


Zawlvanbuk tang rawh, ka ring zo lo, 
Kawlrawn virthli a lo leng hrang tur rengin; 
Phunbung ang her lo la, kan zalna. 

Lai takah Laldang 1 rel lawm ni ? 

Zawlvanbuk hnamtin Run kan rem loh chuanin; 
Lawina run kan vai e, Valrualin. 

Zalhmuni kan tih a rem si lo, 

Damtakin aw Thapui mangtah zanin chu; 
Zawlvanbuk runah ka lawi tang e. 


Zawlvanbuk lam zawn a tlai nem maw, 
Chhawrthlapuiin lenkawl a khum rih hma chuan; 
Ka di leng Chaituai la zal rih, rawh. 


Zawlvanbuk run kai a tlai nem maw, 
Kumtluang runlum nuthaa min hual chuanin; 
I tawnah tlangrel ka dawn thei lo. 


KING EDWARD VIII na HLA 
(Laltlawma zai an tih bawk chu) 


Ram nitla seng lo va rorel tur, 
A pawi mang e, Nuthlawi lengleh Annemin; 
Haulii Changsial ang a zaw] thlu e, 


] tlawm hlen dawn em ni Lalhmeltha, 

] sakhmiag Lawiang a thang hou Vanhnuaiah; 
A tham ral mai tur i ui lawm ni. 

I sakhming khuavel a thang mawi kha, 

I tlawmsan mai tur hi à pawi ber mai; 
Empire ropui zawng i chan ta e. 

4. An rel thiam leh zel Mingovalin, 
Lei lal kraun leh Nuthlawi an buk Jeh dawn e 
Nuthlawi a kang lo a pawi ber mai. 


5. Vangkhaw perpuiah a thang tawh hnu, 
Ka thlang sappui Mingo lal tur a tlawm e 
Lal a kai zo,]o Nuthlawi vangin. 


6. I thlir ngam dawn em ni Prince of Wales, 
Coronation chawimawiin an ngir Lammualah; 
Darfengval ngir nguai e, mual mawiin. 

7. Lalber Edward-an a zir chhuak e, 

Tleitir sakhming a leng dawn lo kumin chu; 
Nuthlawi kum her chhuak a lo ni e. 
8. Lo kir leh mai rawh, Edward hmeltha, 
I lenrual leh i Chunnu tui ang nem e; 
Lal leh la, kan ti, zaleng zawng hian. 


LALTLAWMA CHHANNA ATAN 


9. Lung ka chhir chuang lo, ka tlawm naa, 
America Rose par ka han thliah chuanin; 
Ka tan Lallukhum a lo ni e. 

10. Khua lianah ka nau chu lal rawh se, 

Ka kal tang e, Arizona phaizawlah khuan; 
Symsoni hmel ngei a lo tha e. 

11. Ka nau chu khua lianah lal rawh se, 
Khawvel rit phura nitin lal a ai chuan; 
Ka thlang zawk, Symsoni hmel ngei hi. 


UI 

RAMTUAN HLA 


Ka thlawhlai Pangpui chu fam lul suh, 

Ka bel ang che, Vanzawl Ni dul loh changin; 
Va tinreng an kama thuaim Nai luai. 

Ka thlawhlai Pangpui a thuam laiah, 
Chungmuvanlai lenthiaman chhawl a bang e; 
Keizawng Lalngo ngaih ka bang thei lo. 
Keini lawm suihlung a leng chuang e, 
Mauraw dawnlai kan phel, di-ai kan chhal e; 
Khup leh thal reng reng a awm thei la. 
Vawiin chung turni, ka hma ngai rawh. 
Lengi man tuak ka tuiril tak ngial dawn e; 
Virthli a leng lo e, Phaikuamah. 

Berhvaten hawngah mi sawm em ni, 

Kan la tiam lo hmatiang kan hlen rih dawn e; 
Mi u an au lo ve, saw ralah. 


THLANGKHUANDIM LEH KHIANGAWI 


Tuankham kawlkung a zam ang ban, 
Thlangkhuandim Lalngo, mual a liam chuanin; 
A kalkham sarah ka zam ve ang. 

Rai ka rah vanga e Chaltuaia, 

Sum ka tuak e, ka thlang Sappui lian karah; 
Khiang in lo awih mai le, mi tawnah. 
Tinkim dawn reng reng a nilen chu, 
Thlang vadawi hawi angin len zuk thiam ila; 
Khuandim hnu lung kan tiher mahna. 
Khuandimin kal mah la Biangnote, 

Di inthen hnu chun Si-ar mah Vanzawlah; 
Tawn leh ni an tiam c, khuareiah. 

Luah loh chuan lunglen a bang dawn lo, 
Thlangkhuandim hau zaiin ka pel mai dawn e; 
Sial man hraite mah la chawi hlei lo. 


CHITE LUIPUI 


Zawlkhaw sira luang del del Chite luipui, 

A lo luanna Zawlkhaw lamphei saw hmara'n; 
Damten luang del del zel e, Chhimtual panin, 
Rialtui hmingthang Lengngha vangkhua fin turin. 


Fiara tui thiangte luang del del, 

Lengi nena luiah Lengngha kan chhaina; 

I sirah thing leh Maurua an zing riai e, 
Luang dem dem rawh piallei a ral hma loh chuan. 


Kumsul vei tukram tuan kan rel chang ni a, 
Turnipui sahrang vung hnuaia kan dawn thin; 

Kan thlawh sawmfang kan zawh tluang kaina nuamah, 
Luang reng rawh lungrualpui nena ruang bualna. 


Thalrum Jaiin Vatin rengin an dawn thin, 
Lungrualpui nen suara Lengngha kan danna; 
Eng siarin thalfavang ni eng pawl riaiin, 
Nung tinreng te lawman a rawn chhun eng e. 


A lui dung chamdel chhawrthlapui eng hnuaiah; 
Kang kang, Chhimbuk, Thangfen zaiten lo awi e; 
Lung tileng zualin Kiva hram thiam zai nen, 
Sensiarin Chhawrthlapui engin a rawn chhun. 

KAN ZOTLANG RAM NUAM 


1. Kan Zotlang ram nuam hi Chhawrpial run i iang e, 
Hal loten lungruala Darang kan lenna; 
Perhkhuang Tingtang zaia kan chawilai i mawi e, 
Parmawi tinreng leh thlifim lenna kan Zoram nuam. 


I mawi em e, kan Zoram hmunsang, 

Fiara tuithiang kan dawnna; 

Tlangtina thingtin zarmawi leh romei a zam 
karah, 

Tlangtin zaleng zawngte lungrual kan insuin- 
khawm, 

Aw i mawi chuang mang e, kan lenna Zotlang 

ram nuam. 


2. Hmana pipu Lasi khuavang lengtin kaiin, 
Doral blau reng renga ramtuan nilenna; 
Thinlai lungmawl vanga tlangtin rautin zawlin, 
Tunah erawh thimna ten zamual an liam zo ta. 


3. Zain chawi vel ila Perhkhuang tingtang remin, 
Hei ang ram nuam reng hi ram dang awm ve maw; 
Auvin hril vel ila khua vel hnamtin zawtin, 

Hei ai ram nuam zawk hi awm chuangin ka ring 
nem maw. 


4. Kan ram mawi chul lo la parin vul leh zual la, 
Thangthar hmatiang sawnna tur khua sei lch se; 
Tin, lo varin lo thangin lo sang zel ila, 

Chung Pathian malsawmna pawh kumkhuain awm 
zel rawh se. 


1, 


2. 

AW KHAWVEL PUANANG 


Aw khawvel Puanang a chu] tur chu, 
Tinkim dawnin han thlir ila; 
Aw hringnun parang a vul thin hi, 
Hmate’n zamual a liam tur chu. 
Aw leimawina thinlai tihlimtu, 
Zantiang Chhawrthla leh Si-ar engmawi; 
Aw zing engmawi tlaitla engmawi, 
Damlai khuavel nun khua ti nuaman lo vul rawh 


Tlangsang thingzar mawi leh Phaizawl a, 
Suangluogpui leh Luipui luang’ri; 
Vanrang chhum leh thlifim leng velin, 
Khawvel mawi hi hla mawi an pe. 


Khuathal lenkawl ni chhuak eng rii riai, 
Tuahpui par leh Vau Phunchawng par; 
Chungtiang len thiam Kawingo thla khawngri, 
Lei rawngbawl kum siam an lo ni. 


I mawi mang e, Piallei kan chenna, 
Rianghlei tan parang vul ve la; 
Tahlai ni kawlkungah liam zelin, 
Hiimlai ni parang vul rawh se. 

LENTUPUI KAI VEL LEH ROMEI CHHUMIN 


Lentupui kai vel leh Romei chhumin, 

A bawm kan Zoram nuam leh duhawm; 
Awmhar tinkim dawna han thlir velin, 
A mawi zual Zofate kan lenna. 


Chung Pathianin min hualhim zel rawh se, 
Hawihkawm, lenrual zawng te nen hianin; 
Suihlung rualtea kan lenna parmawi, 

Vul reng rawh, ka pianna Zoram nuam. 


Suiblung rualtea kan lenna hmun mawi, 
Cham reng rawh zamual chu liam lul suh; 
Engtiknge sappui nun ngailo reng a, 

Ka nghakhlel kan lenna hun tur chu. 
Tunah doral lian chhumang zing mah se, 

A ]a kiang ang hnamtin rumna hi; 
Hnamtin lungrual darang lenna turni, 

A her chhuak ang chung Pathian zarah. 
Doral lian chhumpui zing a kian hun chuan, 
Rualduh kan then tak te nen khanin, 
Him leh lawmin kan insuihkhawm Ich ang, 
Zoram nuam, ka pianna ram ngciai. 

